PSD face plângere penală împotriva ordonanței fostului Ministru al Justiției, Raluca Prună, informează DC News. Anul trecut, în mai, ministrul tehnocrat a produs mai multe modificări la Codurile Penale.

Ministerul Justiției, condus de Raluca Prună, a dat publicității pe data de 18 mai 2016, Ordonanța de Urgență pentru modificarea și completarea Legii nr. 286/2009 privind Codul penal, a Legii nr. 135/2010 privind Codul de procedură penală, precum și pentru completarea art. 31 alin. (1) din Legea nr. 304/2004 privind organizarea judiciară.

Prin acea ordonanță, guvernul tehnocrat a modificat 13 articole din Codul Penal și alte 101 din Codul de Procedură Penală.